Book or Screen - Astrodienst Guest user u1354907717
24-Jul-2017, 08:51 UT/GMT Motoris aangeval in Bolobedu-betoging | Maroela Media
ŉ Motoris is met klippe bestook en sy motor is aan die brand gesteek tydens ŉ diensleweringsbetoging in Hlohlokwe naby Bolobedu buite Tzaneen in Limpopo.
“Inwoners het Sondag die pad versper en die polisie moes die situasie onder beheer bring,” het lt.kol. Moatshe Ngoepe, woordvoerder van die polisie, Maandag gesê. Die pad verbind Hlohlokwe en Mawa. hy het gesê ŉ stootskraper moet gebruik word om die versperrings in die pad te verwyder.
“ŉ Motoris wat nie bewus was van die betoging nie, het probeer om Sondagaand deur die versperrings te ry en hy is met klippe bestook,” het Ngoepe bygevoeg. “Hy is aangeval en sy motor is aan die brand gesteek.”
Die motoris en sy drie passasiers is ongedeerd. Die polisie het hulle Maandagoggend omstreeks 04:00 in ŉ nabygeleë bos gevind. ŉ Saak van openbare geweld en opsetlike saakbeskadiging word ondersoek. Niemand is nog in verband met die voorval in hegtenis geneem nie.
ŉ Spesialis-taakspan is aangestel om die oortreders aan te keer. Nog polisiebeamptes is in die gebied ontplooi om die situasie te monitor.
betoging Limpopo Tzaneen